העבודות לשדרוג החניון ובניית כיכר התנועה בשדרות עמק דותן ממשיכות להתקדם. במהלך חודש יולי, יבוצעו ריבוד ואספלט לחניון מול היכל התרבות, שעובר שדרוג והסדרה לטובת תושבים ומבקרים המגיעים לאזור בו מקומות רבים לתרבות, פנאי ובילוי כדוגמת היכל התרבות, הספרייה הציבורית, המרכז הרב תחומי ועסקים שונים. שדרוג החניון כולל גינון, תאורה , גינון וסלילת אספלט לחניון.
לצד עבודות אלה, יתקיימו גם עבודות לביצוע מעבר חציה מוגבה, קרצוף הכביש וריבוד אספלט, כחלק מהתכנית להקמת כיכר תנועה בצומת הרחובות עמק דותן ועמק יזרעאל שנועדה למתן את התנועה ולאפשר כניסה ויציאה בטוחה מהצומת. במסגרת עבודות אלו, ייחסמו לתנועה במשך יומיים, ב-5.7 וב-8.7, ברחוב עמק דותן, הקטע שבין רחוב נחל עיון לעמק יזרעאל. זאת החל מהשעה 8:30 בבוקר עד 6:00 בבוקר למחרת. ניתן לנסוע בדרך חלופית מרחוב נחל עיון לכיוון רחוב ירמוך ומשם לרחוב עמק יזרעאל.
בעירייה ציינו כי לרשות התושבים מתחם חנייה נוסף באזור, המיועד לכ-200 כלי רכב הנמצא בעמק יזרעאל, מאחורי מבנה הספרייה הציבורית, ע"ש משה שכטר. כמו כן, במסגרת העבודות צפויים להיות שיבושי תנועה באזור ותושבי העיר מתבקשים להישמע להנחיות השילוט והתמרור ולנסוע בזהירות בהתאם לתנאי הדרך.
הוספת תגובה לכתבה "עדכון עבודות ברחוב עמק דותן"